CELEX: 32006D0673
Language: ro
Date: 2006-10-05 00:00:00
Title: Decizia Comisiei din 5 octombrie 2006 de modificare a Deciziei 2003/43/CE de stabilire a claselor de performanță a comportării la foc pentru anumite produse pentru construcții în ceea ce privește panourile de gips-carton [notificată cu numărul C(2006) 4360]Text cu relevanță pentru SEE.

Anunţ juridic important

|

32006D0673

Jurnalul Oficial L 276 , 07/10/2006 p. 0077 - 0079 Jurnalul Oficial L 142 , 05/06/2007 p. 0227 - 0229

		20061005Decizia Comisieidin 5 octombrie 2006de modificare a Deciziei 2003/43/CE de stabilire a claselor de performanță a comportării la foc pentru anumite produse pentru construcții în ceea ce privește panourile de gips-carton[notificată cu numărul C(2006) 4360](Text cu relevanță pentru SEE)(2006/673/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții [1], în special articolul 20 alineatul (2),întrucât:(1) Decizia 2003/43/CE a Comisiei [2] stabilește clasele de performanță a comportării la foc pentru anumite produse pentru construcții, respectiv pentru panourile pe bază de lemn.(2) Decizia 2003/43/CE este adaptată pentru a ține seama de progresul tehnic referitor la panourile de gips-carton.(3) Prin urmare, Decizia 2003/43/CE este necesar să fie modificată în consecință.(4) Măsurile prevăzute de prezenta decizie sunt în conformitate cu avizul comitetului permanent pentru construcții,ADOPTĂ PREZENTA DECIZIE:Articolul 1Anexa la Decizia 2003/43/CE se modifică în conformitate cu anexa la prezenta decizie.Articolul 2Prezenta decizie se adresează statelor membre.Adoptată la Bruxelles, 5 octombrie 2006.Pentru ComisieGünter VerheugenVicepreședinte[1] JO L 40, 11.2.1989, p. 12. Directivă, astfel cum a fost modificată ultima dată prin Decizia 2006/190/CE a Comisiei (JO L 66, 8.3.2006, p. 47).[2] JO L 13, 18.1.2003, p. 35. Decizie, astfel cum a fost modificată prin Decizia 2003/593/CE (JO L 201, 8.8.2003, p. 25).--------------------------------------------------20061005ANEXĂÎn anexa la Decizia 2003/43/CE, tabelul 2 și nota se înlocuiesc cu următorul text:"TABELUL 2Clase de performanță a comportării la foc a panourilor de gips-cartonPanou de gips-carton | Grosimea nominală a panoului (mm) | Stratul de mijloc din gips | Gramajul hârtiei [1] (g/m2) | Suportul | Clasa [2] (exclusiv pardoselile) |Densitatea (kg/m3) | Clasa de comportare la foc |În conformitate cu EN 520 (cu excepția panourilor perforate) | ≥ 6,5 < 9,5 | ≥ 800 | A1 | ≤ 220 | Orice produs pe bază de lemn cu densitatea ≥ 400 kg/m3 sau orice produs corespunzând cel puțin clasei A2-s1, d0 | A2-s1, d0 |> 220 ≤ 320 | B-s1, d0 |≥ 9,5 | ≥ 600 | ≤ 220 | Orice produs pe bază de lemn cu densitatea ≥ 400 kg/m3 sau orice produs corespunzând cel puțin clasei A2-s1, d0 sau orice produs izolator corespunzând cel puțin clasei E-d2 și montat în conformitate cu metoda 1 | A2-s1, d0 |> 220 ≤ 320 | B-s1, d0 |Notă:Montarea și fixareaPanourile din gips-carton (denumite în continuare "panouri de gips") se montează și fixează prin una din cele trei metode prezentate în continuare:Metoda 1 – Fixare mecanică pe o structură de susținerePanourile de gips sau (în cazul sistemelor multistrat) cel puțin stratul exterior al panoului se fixează mecanic pe o structură metalică (obținută din componentele descrise detaliat în EN 14195) sau pe o structură din lemn (în conformitate cu EN 336 și EN 1995-1-1).În cazul în care structura formează elemente de susținere numai într-o singură direcție, spațiul liber dintre elementele de susținere este egal sau mai mic decât o dimensiune egală cu de 50 de ori grosimea panourilor de gips.În cazul în care structura include elemente de susținere pe două direcții, spațiul liber dintre elementele de susținere în orice direcție este egal sau mai mic decât o dimensiune egală cu de 100 de ori grosimea panourilor de gips.Dispozitivele de fixare mecanică sunt șuruburi, scoabe sau cuie care se fixează traversând toată grosimea panourilor de gips în structură în centre dispuse la maximum 300 mm în lungul fiecărui element de susținere.În spatele panourilor de gips poate fi un spațiu liber sau un produs izolator. Suportul poate fi:(a) orice produs pe bază de lemn cu o densitate ≥ 400 kg/m3 sau orice produs aparținând cel puțin clasei A2-s1, d0 în cazul panourilor de gips cu o grosime nominală ≥ 6,5 mm și < 9,5 mm și cu o densitate a stratului de mijloc ≥ 800 kg/m3 sau(b) orice produs pe bază de lemn cu o densitate ≥ 400 kg/m3 sau orice produs aparținând cel puțin clasei A2-s1, d0 în cazul panourilor de gips cu o grosime nominală ≥ 9,5 mm și cu o densitate a stratului de mijloc ≥ 600 kg/m3 sau(c) orice material izolator aparținând cel puțin clasei E-d2, în cazul panourilor de gips cu o grosime nominală ≥ 9,5 mm și cu o densitate a stratului de mijloc ≥ 600 kg/m3.Spațiul dintre panourile adiacente la îmbinare are o lățime ≤ 4 mm. Această dispoziție se aplică oricărei îmbinări, indiferent dacă îmbinarea respectivă este susținută sau nu direct de un element de susținere din structură și indiferent dacă îmbinarea este sau nu umplută cu un material de îmbinare.În cazurile (a) și (b), fiecare îmbinare dintre panourile de gips adiacente, care nu este susținută direct de un element de susținere din structură și care prezintă o distanță între plăci > 1 mm, se umple în totalitate cu un material de îmbinare specificat în EN 13963 (celelalte îmbinări pot rămâne neumplute).În cazul (c), toate îmbinările dintre plăcile de gips adiacente se umplu în totalitate cu un material de îmbinare specificat în EN 13963.Metoda 2 – Fixare mecanică pe un suport solid pe bază de lemnPanourile de gips se fixează mecanic pe un suport solid pe bază de lemn, cu o densitate ≥ 400 kg/m3.Nu este necesar să existe cavități între panourile de gips și suport.Dispozitivele de fixare mecanică sunt șuruburi, scoabe sau cuie. Distanța dintre dispozitivele de fixare mecanică corespunde normelor indicate anterior la metoda 1.Spațiul dintre plăcile adiacente la îmbinare are o lățime ≤ 4 mm și poate să rămână neumplut.Metoda 3 – Fixare mecanică sau lipire pe un suport solid (sistem de căptușire uscată)Panourile de gips se fixează direct pe un suport solid cu o comportare la foc încadrată cel puțin în clasa A2-s1, d0.Panourile de gips se pot fixa cu ajutorul șuruburilor sau al cuielor fixate prin grosimea panourilor de gips în suportul solid sau se pot lipi pe suport cu ajutorul unor "tampoane" de adeziv pe bază de gips în conformitate cu EN 14496.În oricare din cazuri, șuruburile sau cuiele sau "tampoanele" de adeziv se poziționează la intervale de maximum 600 mm pe verticală și orizontală.Toate spațiile de îmbinare dintre panourile adiacente pot rămâne neumplute."[1] Determinat în conformitate cu EN ISO 536 și conținând cel mult 5 % aditiv organic.[2] Clasele prevăzute în tabelul 1 din anexa la Decizia 2000/147/CE a Comisiei.--------------------------------------------------